CELEX: C2006/121/07
Language: sl
Date: 2006-05-20 00:00:00
Title: Zadeva C-112/06: Tožba, vložena  24. februarja 2006  — Komisija Evropskih skupnosti proti Helenski republiki

20.5.2006   
            
            
               SL
            
            
               Uradni list Evropske unije
            
            
               C 121/4
            
         Tožba, vložena 24. februarja 2006 — Komisija Evropskih skupnosti proti Helenski republiki
   (Zadeva C-112/06)
   (2006/C 121/07)
   Jezik postopka: grščina
   Stranki
   
      Tožeča stranka: Komisija Evropskih skupnosti (zastopnik: M. Kostantinidis)
   
      Tožena stranka: Helenska republika
   Predlogi tožeče stranke:
   Tožeča stranka Sodišču predlaga, naj:
   
               a)
            
            
               ugotovi, da Helenska republika s tem, da ni sprejela potrebnih ukrepov za zagotovitev:
               
                           —
                        
                        
                           da se odlagališča v Mesomouriju in Kouroupitosu na Kreti odstrani tako, da ne da bi bilo ogroženo zdravje ljudi in okolje;
                        
                     
                           —
                        
                        
                           da se odlagališča v Mesomouriju in Kouroupitosu preda zasebnemu ali javnemu subjektu za zbiranje odpadkov ali pa podjetju za odstranjevanje odpadkov;
                        
                     
                           —
                        
                        
                           da odlagališče v Mesomouriju, ki ni dobilo dovoljenja za nadaljnje obratovanje, preneha obratovati v kar najkrajšem času in sledi postopku, ki se zahteva za njegovo vzdrževanje in upravljanje, ni izpolnila obveznosti iz členov 4 in 8 Direktive 75/442/EGS (1) o odpadkih, spremenjene z Direktivo Sveta 91/156/EGS (2) in člena 14(b) Direktive 99/31/ES (3) o odlaganju odpadkov na odlagališčih.
                        
                     
         
               b)
            
            
               Helenski republiki naloži plačilo stroškov.
            
         Tožbeni razlogi in bistvene trditve
   
               1.
            
            
               Tožeča stranka ocenjuje, da so bile z odstranjevanjem odpadkov na odlagališčih v Mesomouri in Kouropito na Kreti kršene obveznosti, ki so Helenski republiki naložene na podlagi členov 4 in 8 Direktive 75/442/EGS o odpadkih, spremenjene z Direktivo Sveta 91/156/EGS, in člena 14(b) Direktive 99/31/ES o odlaganju odpadkov na odlagališčih.
            
         
               2.
            
            
               Glede nenadzorovanega odlagališča odpadkov v Mesomouriju, so sklepi poročila strokovnjakov Komisije razkrili, da odlaganje 90 000 ton odpadkov na odlagališče ogroža človekovo zdravje in lahko škoduje okolju. Poleg tega Komisija navaja, da grški organi niso sprejeli potrebnih ukrepov, da bi zagotovili, da bodo odpadki, deponirani v Mesomouriju, predani zasebnemu ali javnemu subjektu za zbiranje odpadkov ali pa podjetju za odstranjevanje odpadkov.
               Komisija dodaja, da so grški organi odločili, da mora Mesomouri prenehati obratovati, saj so menili, da je nujno potrebna njegova posodobitev in sprejetje določenih predhodnih pogojev, potrebnih za prihodnje vzdrževanje in upravljanje odlagališča. Vendar ta odločba ne vsebuje natančnega časovnega načrta del usklajevanja in zaradi pomanjkanja namenskih sredstev še ni bila izvedena.
            
         
               3.
            
            
               Glede nekdanjega odlagališča kmetijskih proizvodov Kouroupito je poročilo strokovnjakov Komisije razkrilo, da odlagališče ni bilo urejeno in poudarilo morebitna tveganja za človekovo zdravje in za okolje. Poročilo bolj natančno navaja, da (i) je zaradi vode odstranjen velik del površine, (ii) trdnost in odpornost za rabo nista zadostni in, (iii) zgorevanje odpadkov na odlagališču lahko povzroči strupene emisije. Vzporedno grški organi niso sprejeli potrebnih ukrepov za zagotovitev prenosa odpadkov zasebnemu ali javnemu subjektu za zbiranje odpadkov ali pa podjetju za odstranjevanje odpadkov.
            
         
      (1)   L 194, 25.7.1975, str. 39.
   
      (2)  L 78, 26.3.1991, str. 32.
   
      (3)  L 182, 16.7.1999, str. 1.